# El manual del &kbruch;

## Introducció

El &kbruch; és un programa senzill per a practicar el càlcul amb fraccions i percentatges. Disposa de sis modes d'exercicis i un mode d'aprenentatge.

- Aritmètica: En aquest exercici heu de resoldre un càlcul de fracció. Cal que escriviu el resultat, &ead;, el numerador i el denominador. Aquest és l'exercici principal.

- Comparació: En aquest exercici heu de comparar el valor numèric de 2 fraccions, utilitzant els símbols >, < o =.

- Conversió: En aquest exercici heu de convertir un nombre en una fracció.

- Nombres mixtos: En aquest exercici heu de convertir un nombre mixt en una fracció impròpia (ràtio) i viceversa.

- Factorització: En aquest exercici heu de descompondre en factors primers un nombre.

- Percentatge: En aquest exercici heu de calcular els percentatges.

En cada exercici diferent, el &kbruch; generarà una tasca i l'usuari l'haurà de resoldre. El programa comprova l'entrada i dona una resposta.

El &kbruch; compta quantes tasques han estat resoltes i quantes s'han fet correctament. Es mostren estadístiques a l'usuari.

El &kbruch; és molt compacte i es basa en la idea principal d'un generador de tasques. Disposa d'una aplicació d'ajuda en línia per a oferir ajuda vinculada amb el context de l'exercici.

## Usar el &kbruch;

### Triar el mode: aprenentatge o exercici

En iniciar el &kbruch;, us oferirà dos modes: Exercici, que és el mode d'entrenament i Aprenentatge en el qual podreu comprendre les fraccions. En fer clic en una de les imatges entrareu en el mode escollit. Aquí teniu una captura de pantalla de les opcions de mode del &kbruch;:

Opcions de mode del &kbruch; Opcions de mode del &kbruch;

Feu clic a una de les imatges per a triar el mode.

### Pantalla principal Exercici

Aquesta és una captura de pantalla de la pantalla principal Exercici del &kbruch;:

Pantalla principal del &kbruch; en el moment d'iniciar-lo Pantalla principal del &kbruch;

Tots els exercicis tenen lloc en aquesta pantalla. Això assegura que el &kbruch; és fàcil d'usar fins i tot per a usuaris joves! La pantalla principal es divideix en 5 parts:

- La barra de menús amb els 3 menús Fitxer, Arranjament i Ajuda

- La barra d'eines, on podreu canviar entre els diferents exercicis

- Les Opcions: a l'esquerra, on podreu definir la dificultat i diverses opcions de configuració per a les tasques

- La part de la tasca, on heu d'introduir el resultat de la tasca assignada

- La part estadística, on podeu veure com s'han resolt moltes tasques correctament o com s'ha intentat

En qualsevol moment, podreu tornar als modes utilitzant la icona Enrere a la barra d'eines.

Podeu amagar la secció Opcions: arrossegant-la cap a l'esquerra.

Primerament, cal que escolliu un exercici en la barra d'eines. De manera predeterminada és Aritmètica. La part de la tasca canviarà en funció de la tasca triada. S'habilitaran algunes opcions de configuració a la secció Opcions, en funció de la tasca que seleccioneu.

Trobareu una icona per a generar una nova tasca en la barra d'eines. Aquesta acció també està disponible al menú que teniu en el menú Fitxer Nou. Aquesta acció sempre estarà habilitada. Si no heu resolt la tasca que actualment s'atorga, es generarà una tasca nova i les estadístiques són un retrocés. En el cas de no haver resolt una tasca correctament, es generarà una nova tasca i es retrocedirà en les estadístiques.

Si finalitzeu el &kbruch;, l'exercici actual es desarà i el podreu continuar en la sessió següent del programa.

### La part Estadística

Estadístiques del &kbruch; Estadístiques del &kbruch;

En aquest apartat es mostra la interfície principal del programa:

- a l'esquerra, quantes tasques s'han resolt

- a la dreta, en verd, quantes tasques s'han resolt correctament

- a la dreta, en vermell, quantes tasques s'han resolt incorrectament

- a la dreta, en groc, quantes tasques s'han omès

Podeu restablir les estadístiques fent clic al botó Nou en la barra d'eines o escollint Fitxer Nou a la barra de menús.

Les estadístiques es desaran quan el &kbruch; sigui tancat i seran restaurades en el següent inici.

### Configurar l'aparença del &kbruch;

En aquest diàleg podreu ajustar algunes opcions de configuració generals per a la presentació de tasques. Per a obrir-lo, utilitzeu Arranjament Configura el &kbruch;....

Diàleg de configuració del &kbruch; Diàleg de configuració del &kbruch;

Hi ha dues seccions per a ajustar la configuració:

- Colors: Trieu els colors per a les diferents parts d'una expressió matemàtica: Número, signe d'operació, barra de fracció.

- Lletra: Trieu una de lletra per a la visualització de la tasca.

Les opcions de configuració seran desades en finalitzar la sessió del &kbruch; i s'aplicaran durant el següent inici del programa.

### Pantalla principal Aprenentatge

Mode Aprenentatge del &kbruch; Mode Aprenentatge del &kbruch;

En fer clic al botó Suggeriment alterna la pantalla d'ajuda a la dreta que us explicarà què li sembla el treball.

## Exercici

### Exercici d'aritmètica

En aquest exercici heu de resoldre una tasca. Per tant, heu d'introduir la part íntegra d'una fracció, el numerador i el denominador. La dificultat de la tasca generada es pot ajustar mitjançant l'ús d'algunes de les opcions de l'esquerra.

#### Opcions

Hi ha diversos paràmetres que influeixen en la dificultat de les tasques generades:

Pregunta:

- Nombre mixt:

- Estableix si les fraccions apareixeran o no en forma mixta en l'expressió de la pregunta (exemple de fracció mixta: 1 4/5 = 9/5).

Nombre de termes:

- El nombre de termes (cada fracció per separat) que es presenta en cada tasca. Des de 2 fins a 5 termes.

Denominador màxim:

- El nombre més gran que el &kbruch; pot proposar com a comú denominador en l'operació a calcular. Des d'un mínim de 10 fins a un màxim de 50.

Resposta:

- Nombre mixt:

- Estableix si les fraccions apareixeran o no en forma mixta en la resposta (exemple de fracció mixta: 1 4/5 = 9/5).

Forma reduïda:

- Marqueu-la per tal de forçar l'ús de la forma reduïda.

Operacions:

- Operacions que s'han d'utilitzar en la tasca: Suma:, Resta:, Multiplicació: o Divisió:. Marqueu totes les operacions que voleu utilitzar.

Després de canviar els paràmetres feu clic sobre el botó Nou en la barra d'eines per a generar una tasca i utilitzar els nous paràmetres. També podeu cridar aquesta acció des de la barra de menús amb Fitxer Nou. Això restablirà les estadístiques. Per a evitar-ho, feu clic al botó Següent per a continuar amb els paràmetres canviats.

Els paràmetres triats es desaran i una vegada reiniciat el &kbruch;, les opcions escollides estaran disponibles.

#### Resoldre les tasques

Després d'haver resolt una tasca determinada necessitareu introduir el resultat en els tres quadres d'entrada. En el de l'esquerra introduïu la part íntegra de la fracció, en el superior el numerador i en l'inferior el denominador. Si l'opció Nombre mixt: a la secció Resposta: està sense marcar, l'entrada a l'esquerra per a la part íntegra de la fracció restarà oculta. A continuació, utilitzeu només les entrades del numerador i denominador.

Si el resultat és negatiu, cal que escriviu el signe menys davant el numerador o el denominador. Si el resultat és 0, escriviu 0 en el numerador. Si el resultat té com a denominador 1, heu de deixar el quadre buit.

Després d'escriure el resultat, hauríeu de fer clic al botó Comprova que hi ha a sota dels quadres d'entrada. El &kbruch; corregirà l'entrada i mostrarà el resultat correcte a la dreta sota la cadena de text Incorrecte!:

Correcció del treball Correcció del treball

Aquesta tasca ha estat resolta incorrectament. El valor correcte es mostra en 2 formes diferents: El nombre normal (reduït) i el mixt.

Si marqueu la Forma reduïda: en les opcions de la secció Respostes:, després sempre haureu d'introduir el resultat reduït. El &kbruch; us mostrarà un missatge curt com en la captura de pantalla de sota, si introduïu el resultat correcte sense reducció. La resposta es comptarà com a incorrecta.

Resultat sense reduir Resultat sense reduir

Per a continuar amb la següent tasca, feu clic al botó Següent. Si voleu canviar els paràmetres de la nova tasca, si us plau, feu-ho abans de fer clic al botó Següent.

### Exercici de comparació

En aquest exercici cal comparar 2 fraccions. Heu de triar la fracció més gran de les dues seleccionant el signe de comparació correcte.

Exercici de comparació Exercici de comparació

Primerament, trieu el signe de comparació correcte. Després d'escollir-lo, el resultat es mostrarà a la dreta. Un quadrat verd amb Correcte! us dirà que la resposta és correcta, mentre que un quadrat vermell amb Incorrecte! indicarà que la resposta estava equivocada. Arribareu a la següent tasca fent clic al botó Següent.

En aquest exercici només estarà habilitada l'opció Nombre mixt:. Si es marca, les fraccions apareixeran com a nombres mixtos.

### Exercici de conversió

En aquest exercici heu de convertir un nombre en una fracció. Cal escriure el numerador i denominador.

Exercici de conversió Exercici de conversió

En el costat esquerre del signe igual en la captura de pantalla podeu veure un decimal. Això vol dir que la fracció, com a nombre decimal té una part de repetició. La part de repetició es marca amb una petita barra a sobre dels nombres. Aquests nombres es repeteixen fins a l'infinit.

Després d'haver escrit el numerador i el denominador feu clic al botó Comprova. El &kbruch; comprovarà la vostra entrada i us presentarà el resultat correcte. A continuació ja podeu passar a la següent tasca fent clic al botó Següent.

No oblideu escriure el resultat reduït. En el cas què no ho feu, el resultat es comptarà com a erroni.

En aquest exercici totes les opcions estan inhabilitades.

### Exercici de nombres mixtos

En aquest exercici heu de convertir un nombre mixt en una fracció impròpia (ràtio) i viceversa. Heu d'escriure el numerador i el denominador de la fracció impròpia o un nombre enter, el numerador i el denominador del nombre mixt.

Exercici de nombres mixtos Exercici de nombres mixtos

En el costat esquerre del signe igual en la captura de pantalla podeu veure un nombre decimal. Això vol dir que el nombre es compon d'un nombre enter i una fracció pròpia. Heu d'introduir la fracció impròpia igual (la part del numerador de la fracció d'aquesta és major o igual que la part del denominador).

Després d'haver escrit el numerador i el denominador feu clic al botó Comprova. El &kbruch; comprovarà la vostra entrada i us presentarà el resultat correcte. A continuació ja podeu passar a la següent tasca fent clic al botó Següent.

No oblideu escriure el resultat reduït. En el cas què no ho feu, el resultat es comptarà com a erroni.

En aquest exercici totes les opcions estan inhabilitades.

### Exercici de factorització

En aquest exercici heu de descompondre en factors un nombre en els seus factors primers. Cal introduir tots els factors primers del nombre.

Exercici de factorització Exercici de factorització

Podeu afegir factors fent clic en els botons de factor primer. El signe «x» és inserit automàticament, quan feu clic al següent botó de factor primer. Podeu treure l'últim factor primer fent clic al botó Retrocés.

Després d'introduir tots els factors primers feu clic sobre el botó Comprova. El &kbruch; comprovarà l'entrada i presentarà el resultat correcte. Després d'això podeu passar a la següent tasca fent clic sobre el botó Següent.

En la captura de pantalla a la part de dalt d'aquesta pàgina podeu veure «x» entre els factors primers. Aquest signe és de multiplicació. El producte de tots els factors primers serà el nombre que voleu descompondre en factors.

Heu d'incorporar tots els factors primers, fins i tot quan un factor primer es repeteix diversos cops. Exemple: dels factors primers del nombre 18 heu d'escriure 2, 3 i 3.

En aquest exercici totes les opcions estan inhabilitades.

### Exercici de percentatge

En aquest exercici heu de respondre a algunes preguntes de percentatge.

Exercici de percentatge Exercici de percentatge

Una vegada hàgiu introduït la resposta, feu clic en el botó Comprova. El &kbruch; comprovarà la vostra entrada i presentarà el resultat correcte. Després d'això podreu passar a la tasca següent fent clic sobre el botó Següent.

En aquest exercici totes les opcions estan inhabilitades.

## Crèdits i llicència

&kbruch;

Programa i documentació Copyright, 2001-2011 Sebastian Stein seb.kde@hpfsc.de

Moltes gràcies a:

- &Anne-Marie.Mahfouf; per coordinar el Projecte educatiu del &kde;

- Klas Kalass per l'ajuda en el disseny de la interfície

- Eva Brucherseifer per escriure el KMath (la &IGU; del &kbruch; està basada en aquest treball)

- Dominique Devriese per la correcció d'errors

- Stefan Schumacher per provar cada nova versió

- Sven Guckes per provar el text de la interfície (el qual ha estat eliminat)

- &David.Faure; per ajudar amb el CVS i el Bugzilla del &kde;

- &Robert.Gogolok; per ajudar amb el CVS del &kde;

- John Kesson ha estat l'encarregat de la correcció del primer manual

Disseny de la nova interfície i millores d'usabilitat per al &kde; 4.1:

- Paulo Cattai paulo.cattai@ltia.fc.unesp.br

- Danilo Balzaque danilo.balzaque@ltia.fc.unesp.br

- Roberto Cunha roberto.cunha@ltia.fc.unesp.br

- Tadeu Araujo tadeu.araujo@ltia.fc.unesp.br

- Tiago Porangaba tiago.porangaba@ltia.fc.unesp.br

Traductor de la documentació: David Sanchez Garcia, Albert Astals Cid aacid@kde.org i &credits.Antoni.Bella;

&underFDL; &underGPL;
&documentation.index;